**Wisconsin** on Yhdysvaltain osavaltio. Se liittyi liittovaltioon 30. osavaltiona 29. toukokuuta 1848. Osavaltion nimi on englanninkielinen muunnos intiaaniheimon kielen sanan ranskankielisestä käännöksestä, joka tarkoittaa karkeasti "paikka jossa asumme".

Maantiede
---------

Wisconsinin rajanaapureita ovat Michigan pohjoisessa, Illinois etelässä sekä Iowa ja Minnesota lännessä. Osan rajoista muodostavat Mississippi ja St. Croix -joet sekä idässä Michiganjärvi. Osavaltion pääkaupunki on Madison ja suurin kaupunki on Milwaukee.

Osavaltion suuret järvet ovat Michigan, Yläjärvi ja Winnebago ja joet Wisconsin, Mississippi, St. Croix ja Chippewa.

Vuoden lämpimin kuukausi on heinäkuu, jolloin keskimääräinen ylin lämpötila Milwaukeessa on noin 27 astetta. Keskimääräinen alin on kylmimmillään tammikuussa −9,1 astetta.

Aikoinaan yli 80 prosenttia osavaltiosta oli metsää, loput preeriaa ja suoaluetta. Myöhemmin suuri osa metsästä raivattiin viljelymaaksi tai asutuksen tieltä, mutta uudelleenmetsityksen jälkeen metsää on nyt noin 40 prosenttia pinta-alasta. Lehtipuulajeihin kuuluvat vaahtera, koivu, tammi, haapa, jalava ja saarni. Havupuita ovat strobusmänty, amerikanpunamänty, banksinmänty, hemlokki, balsamipihta, mustakuusi ja kanadanlehtikuusi.

### Tärkeitä asutuskeskuksia

Milwaukee.
* Milwaukee (noin 599 000 asukasta vuonna 2012)
* Madison (240 000)
* Green Bay (105 000)
* Kenosha (100 000)
* Racine (78 000)
* Appleton (73 000)
* Eau Claire (67 000)
* Oshkosh (67 000)

Historia
--------

Ennen eurooppalaisia alueella eläneet intiaaniheimot kuten chippewat, menomineet, oneidat, potwatomit ja Ho Chunk saivat elää rauhassa 1880-luvun loppupuolelle asti. Eurooppalainen Jean Nicolet kävi Michiganjärvellä jo 1634. Ranska kirjasi alueen itselleen 1672. Se siirtyi Britannialle 1763 ja osaksi Yhdysvaltoja 1783.

Wisconsinin osavaltion historiaan liittyy paljon poliittista jännitettä. Alueella on runsaasti pohjoismaista siirtolaisväestöä ja työväestöä, mutta myös periamerikkalaista maatalousväestöä. Kommunistivainoista tunnettu senaattori Joseph McCarthy toimi Wisconsinissa. Viime aikoina*milloin?* osavaltio on ollut hyvin tasapainoinen presidentinvaaleissa, ja viime aikoina*milloin?* demokraatit ovat vieneet valitsijamiespaikat hyvin pienellä erolla.

Hallinto
--------

Osavaltion parlamenttitalo Madisonissa.
Wisconsinin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 33 jäsentä, alahuoneessa eli edustajainkokouksessa on 99 jäsentä.

Ylintä toimeenpanovaltaa käyttää kuvernööri. Vuodesta 2019 kuvernöörinä on ollut Tony Evers.

Osavaltio on jaettu 72 piirikuntaan.

Wisconsin luopui kuolemanrangaistuksesta kokonaan vuonna 1853. Se oli ensimmäinen osavaltio, jossa kuolemanrangaistus ei ollut mahdollinen edes maanpetoksesta.

Talous
------

Maitotila West Pointissa, Wisconsinissa.
Wisconsinin bruttokansantuote vuonna 2010 oli 238 miljardia Yhdysvaltain dollaria, mikä tekee siitä 21. suurimman talouden Yhdysvalloissa.

Wisconsinin maatalous keskittyy maitotuotteisiin. Pelloilla kasvatetaan maissia, josta suurin osa menee rehuksi. Tärkein teollisuudenala on konepajateollisuus. Merkittävimpiä kaivannaisia ovat hiekka ja sora, joita käytetään rakentamisessa.

Wisconsinin suurimmat työnantajat vuonna 2013 olivat vakuutusyhtiö Country Financial, Wisconisn-Madisonin yliopisto ja Menardin rakennus- ja remonttitarvikekauppa.

Point Beachin ydinvoimalan ykkösreaktori vuodelta 1970 on Yhdysvaltojen vanhimpia edelleen käytössä olevia reaktoreja. Suurin osa osavaltion sähköntuotannosta perustuu kivihiileen, vuonna 2011 uudistuvat energiamuodot kattoivat siitä kahdeksan prosenttia.

Wisconsinissa on kaikkiaan 43 lentoasemaa. Kahdestatoista satamasta suurimmat ovat Ashland, Green Bay ja Milwaukee.

Väestö
------

Wisconsinin 5,7 miljoonasta asukkaasta 88,2 prosenttia on valkoisia. Osuus on suurempi kuin Yhdysvalloissa keskimäärin.

Suomalaissyntyisiä siirtolaisia on asettunut osavaltion pohjoisimpiin piirikuntiin lähelle Yläjärveä. Vietnamin sodan jälkeen osavaltioon on asettunut laosilaisia pakolaisia, etenking hmongeja. Osavaltion afroamerikkalaisista suurin osa asuu Milwaukseessa, missä heitä on kolmannes väestöstä.

Vuonna 2010 Wisconsinin kolme suurinta uskonnollista yhteisöä olivat katolinen kirkko 1 425 523 jäsenellä, Amerikan evankelisluterilainen kirkko (ELCA) 414 326 jäsenellä ja Missouri-synodi 223 279 jäsenellä. Neljänneksi suurin on Wisconsinin evankelis-luterilainen synodi (WELS) 198 667 jäsenellään. Sen keskusjohto sijaitsee Wisconsinin Waukeshassa.

Wisconsinin yliopistojärjestelmä toimii useilla paikkakunnilla. Sen parhaaksi osaksi on arvioitu Wisconsinin yliopisto, Madison. Vuonna 2013 se oli Shanghai rankingissa sijalla 19.

Kulttuuri ja urheilu
--------------------

Milwaukee on kulttuurielämän keskus. Siellä toimivat sinfoniaorkesteri, ooppera ja baletti. Milwaukeen taidemuseo on perustettu 1957.

Suositut televisiosarjat *Onnen päivät* ja *70’s Show* sijoittuvat Wisconsiniin.

Kulttuurialalla tunnetuksi tulleihin wisconsinilaisiin kuuluvat elokuvaohjaaja Orson Welles, kirjailija Laura Ingalls Wilder, arkkitehti Frank Lloyd Wright ja taidemaalari Georgia O’Keeffe.

Green Bay Packers pelaa amerikkalaista jalkapalloa NFL:ssä, Milwaukee Brewers baseballia pääsarjassa ja Milwaukee Bucks koripalloa NBA:ssa.

Lähteet
-------

1. ↑  Annual Estimates of the Resident Population for the United States, Regions and States: April 1, 2010 to July 1, 2014 (CSV)  heinäkuu 2014. United States Census Bureau. Viitattu 29.1.2015. (englanniksi)
2. 1 2
3. ↑  Wisconsin Washington, D.C.:  Library of Congress.  Arkistoitu 25.6.2009. Viitattu 21.8.2009. (englanniksi)
4. 1 2  The Geography of Wisconsin *Netstate*.  25.2.2016. Viitattu 21.8.2009. (englanniksi)
5. ↑  Milwaukee, Wisconsin World Meteorological Organization. Viitattu 26.1.2014. (englanniksi)
6. 1 2 3 4  Vogeler, Ingolf K. et al.: Wisconsin Encyclopædia Britannica. Viitattu 1.3.2014. (englanniksi)
7. ↑  Wisconsin Citypopulation. Viitattu 1.3.2014. (englanniksi)
8. ↑  General Vermont State History *The US50*.  Arkistoitu 16.3.2012. Viitattu 28.3.2012. (englanniksi)
9. ↑  Wisconsin State Legislature US Legal. Viitattu 28.12.2013. (englanniksi)
10. ↑  About the Administration *Evers*. Viitattu 19.6.2021. (englanniksi)
11. ↑  Wisconsin Counties – Populated Places in 72 Counties Home Town Locator. Viitattu 26.1.2014. (englanniksi)
12. ↑  Wisconsin Washington, DC:  Death Penalt Information Center. Viitattu 6.3.2014. (englanniksi)
13. ↑  Gross State Product Greyhill Advisors. Viitattu 26.1.2014. (englanniksi)
14. ↑  Wisconsin Economy *Netstate*.  20.12.2017. Viitattu 27.3.2012. (englanniksi)
15. ↑  State Profile: Largest Employers Wisconsin *Career One Stop*. Viitattu 1.3.2014. (englanniksi)
16. ↑  Wisconsin State Profile and Energy Estimates The U.S. Energy Information Administration. Viitattu 1.3.2014. (englanniksi)
17. ↑  List of All Airports in Wisconsin, USA The Airport Authority. Viitattu 1.3.2014. (englanniksi)
18. ↑  Wisconsin Port Index World Port Source.  Arkistoitu 7.3.2014. Viitattu 1.3.2014. (englanniksi)
19. ↑  State & County QuickFacts  27.6.2013. United States Census Bureau.  Arkistoitu 15.11.2013. Viitattu 26.12.2013. (englanniksi)
20. ↑  Information on Race United States Census Bureau.  Arkistoitu 19.12.2013. Viitattu 27.12.2013. (englanniksi)
21. ↑  State Membership Report: Minnesota. Religious Traditions, 2010 Association of Religion Data Archives (ARDA).  Arkistoitu 4.8.2020. Viitattu 22.7.2019. (englanniksi)
22. ↑  National Headquarters Wisconsin Evangelical Lutheran Synod. Viitattu 22.7.2019. (englanniksi)
23. ↑  List of top Universities and Colleges in Wisconsin by University Web Ranking.  2014. 4icu.  Arkistoitu 7.2.2014. Viitattu 2.3.2014. (englanniksi)
24. ↑  ARWU 2013 Shanghai University.  Arkistoitu 11.3.2019. Viitattu 2.3.2014. (englanniksi)

Aiheesta muualla
----------------

* Kuvia tai muita tiedostoja aiheesta **Wisconsin** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Kroatia

 |
|  |
| Maantieteelliset | 
* MusicBrainz area

 |
|  |
| Muut | 
* NARA
* IdRef

 |

 |